जानिए पुनर्जन्म पर क्या बोले सुप्रीम कोर्ट के जाने-माने जज - 24Trends - Viral News, Twitter Trends & Videos
दिल्ली में डॉ एलएम सिंघवी मेमोरियल लेक्चर में उन्होंने 45 मिनट का भाषण दिया. वो भी पुर्नजन्म और कर्म जैसे जटिल विषय पर. जस्टिस रोहिंटन फली नरीमन बिना किसी तैयारी के, बिना किसी कागज के टुकड़े की मदद के लगातार बोलते रहे. ये जस्टिस फली नरीमन का एक जटिल विषय पर जोरदार भाषण था. उन्होंने पाइथागोरस से लेकर प्लेटो और चीनी फिलॉस्फर कंफ्यूसियस से लेकर लाओ त्जु पर बोले. विभिन्न काल और वक्त में पूर्वी और पश्चिमी सभ्यताओं के बारे में बताया. जैनिज्म और बुद्धिज्म में पुर्नजन्म को कैसे पारिभाषित किया गया है, इसके बारे में बताया.
पुनर्जन्म की अवधारणा पर बात करते हुए रोहिंटन फली नरीमन ने बताया कि ईसापूर्व चौथी और पांचवी सदी में 6 बेहतरीन फिलॉस्फर हुए. इनमें से दो ग्रीस से थे, दो भारत से और दो चीन से. इन छह में से चार दार्शनिकों ने पुनर्जन्म की अवधारणा को स्वीकार किया. दो चीनी दार्शनिकों ने इसे अस्वीकार कर दिया.रोहिंटन फली नरीमन ने पाइथागोरस का उदाहरण दिया है. उन्होंने कहा कि पाइथागोरस को हम सिर्फ उनके दिए थ्योरम के लिए जानते हैं. जबकि वो एक महान दार्शनिक थे. फली नरीमन ने बताया कि पाइथागोरस शाकाहारी व्यक्ति थे और उन्हें पुनर्जन्म में भरोसा था. उनके बारे में कई किस्से प्रचलित हैं. मसलन वो किसी को भी कुत्ते को मारने से रोकते थे और कहते थे कि कुत्ते में उन्हें अपना मरा हुआ दोस्त दिखता है. पाइथागोरस के मुताबिक पुनर्जन्म सिर्फ इंसानों में ही नहीं बल्कि जानवरों और पौधों में भी होती है.
रोहिंटन फली नरीमन ने बताया कि इसी तरह से ग्रीक दार्शनिक प्लेटो ने भी पुनर्जन्म की अवधारणा को अपनी दो किताबों के जरिए माना था. प्लेटो की लिखी किताब रिपब्लिक में इसका जिक्र मिलता है. प्लेटो ने रिपब्लिक में ईआर नाऊ नाम के शख्स का जिक्र करते हैं. ईआर अपने शरीर को छोड़कर 12 दिनों के लिए ट्रांस में चला जाता है. 12 दिन बाद अपने शरीर में वापस लौटने के बाद वो स्वर्ग और नर्क की कहानियां बताता है, जहां से वो होकर आया होता है. शायद इसी कहानी के आधार पर सदियों बाद दांते ने मशहूर डिवाइन कॉमेडी लिखी. अंतर बस इतना था कि दांते की कहानी में लेखक खुद स्वर्ग और नर्क की यात्रा करता है.
रोहिंटन फली नरीमन ने जैन धर्म के बारे में भी बताया. वो बताते हैं कि जैन धर्म की शुरुआत महावीर से नहीं हुई. महावीर जैन धर्म के 24वें तीर्थंकर थे. तीर्थंकर ऐसा व्यक्ति होता है जो निर्वाण प्राप्त करने के लिए सबकुछ छोड़ दे. निर्वाण प्राप्त करने का मतलब है अपने वास्तविक रूप या जीव यानी आत्मा रूप में वापस हो जाना. यहां थोड़ी देर सोचते हैं.
ये भी पढ़ें: रेप करते वक्त अपराधी के दिमाग में क्या चल रहा होता है?